You are here: Home » Content » Afrikaans Huistaal Graad 1 » Die Toebels - Grootoog kry 'n plan!
InhoudGrootoog kry 'n plan!Die Wapse grawe nou al vir twee dae aan die tonnel, maar sonder enige sukses. Pappa het vir al die molle in die bos gevra om te kom help grawe, maar daar is heeltemal te min molle om so 'n lang tonnel in so 'n kort rukkie klaar te maak. Willie en al die ander Wapse help soveel as wat hulle kan, maar omdat Wapse nie gewoond is aan tonnels grawe nie, word hulle baie gou moeg. Hoe op aarde gaan hulle weer 'n tonnel kry? Wie gaan die arme Wapse help? En toe, skielik, kry Grootoog 'n plan! 'n Baie goeie plan! Hulle moet die Toebels vir hulp gaan vra! Die Toebels woon net buite die bos, en hulle is gewoond aan tonnels grawe. Die Toebels woon mos almal in tonnels, en buite die bos woon ook baie molle wat kan help. So gebeur dit toe dat Willie op Vollie daar wegry om te gaan hulp soek by die Toebels.Almal is bekommerd. Sal Willie betyds by die Toebels kom? Sal hy veilig wees? Hoe lank moet hulle nog wag? Ons sal maar moet wag vir die volgende storie om te hoor wat gebeur het.Figure 1Table 2
Figure 2Table 3
AssesseringLeeruitkomste 3:LEES EN KYK: Die leerder is in staat om vir inligting en genot te lees en te kyk en krities op die estetiese, kulturele en emosionele waardes in tekste te reageer.Assesseringstandaard 3.4: Dit is duidelik wanneer die leerder letters en woorde herken en betekenis uit geskrewe teks skep.Assesseringstandaard 3.5: Dit is duidelik wanneer die leerder klankbewustheid ontwikkel.Leeruitkomste 4:SKRYF: Die leerder is in staat om verskillende soorte feitelike en verbeeldingstekste vir 'n wye verskeidenheid doeleindes te skryf.Assesseringstandaard 4.1: Dit is duidelik wanneer die leerder toenemend leesbaar skryf.
« Previous module in collection Die Toebels - Die Ramp!
Next module in collection » Die Toebels - Die Toebels kom help!
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 26, 2009 2:27 am -0500. Add to a lens